Пакуль цяжка з вялікай доляй упэўненасці прадбачыць далейшы лёс капуцынскай супольнасці ў Беларусі. Але ўжо сёння іх прысутнасць пакідае трывалы адбітак у гісторыі і сучаснай беларускай свядомасці. Быць можа, не заўсёды капуцынская дзейнасць з’яўлялася аднаведнай патрэбам месца і часу, аднак хочацца выказаць абгрунтаванае спадзяванне, што будучыня братоў капуцынаў стане трывалым элементам, які ўзбагачае тысячагадавую хрысціянскую духоўнасць беларусаў.